Gedagte vir die dag: Gebed bind ons saam | Maroela Media
Gedagte vir die dag: Gebed bind ons saam
Stry saam met my deur vir my te bid. (Romeine 15:30)
Gebed maak ons gelyk en bind ons saam. Leiers het ook nodig dat vol­gelinge vir hulle bid. Paulus het gereeld vir die gemeentes gevra om te bid. Al kon hulle nie saam met hom van plek tot plek reis of op markpleine en in tempels langs hom op die podium klim en getuig nie, was hul gebede vir hom tekenend van hul liefde, besorgdheid en meelewing. 'Ek versoek julle dan dringend, broers,' sê hy in die Romeinebrief, 'in die Naam van ons Here Jesus en op grond van die liefde wat van die Heilige Gees kom: Stry saam met my, deur vir my te bid' (Rom 15:30).
Dis vir Paulus 'n ernstige saak om die gelowiges in gebed te verenig. Hy bid ook vir hulle. Paulus is spesifiek met sy versoeke. 'Bid ook vir my,' vra hy die Efesiërs, 'dat wanneer ek preek, God my die woorde gee dat ek die gehei­menis van die evangelie met vrymoedigheid kan bekend maak' (Ef 6:19). Hy vra dat hulle vir sy veiligheid onder die heidennasies voorbidding doen (Rom 15:31) en vir die rustydjie wat hy beplan (Rom 15:32).
Jesus het in die nag voor sy kruisiging vir sy dissipels gevra om saam met Hom te bid. Hy het Petrus, Johannes en Jakobus uitgesonder: 'Ek voel doods­benoud,' het Hy gesê. 'Bly hier en waak saam met My' (Matt 26:38).
Die dissipels kon nie wakker bly nie en het aan die slaap geraak, hoewel Hy hulle twee keer kom wakker maak het. Daarna het Hy Hom berus.
Belowe jy ook soms dat jy sal bid en dan raak jou eie lewe so veeleisend dat jy vergeet?
Almagtige Heer en Hemelvader, hulle wat ons leiers is, het ons eenvoudige gebede ook nodig. Help ons om hulle te onthou.
Liefde vir elke dag deur Helena Hugo
Uitgewer: Struik Christian Media
Boeke deur Helena Hugo is nou beskikbaar by CUM Boeke
Vir meer geestelike artikels besoek Joy! Digital
christelik Helena Hugo Random Struik
ToekomsVenster: God is liefde
ToekomsVenster: Alles het nuut geword
Here, Help my om wakker te bly en te bid! U weet hoe dit is as moegheid jou oorval en dit onmoontlik raak om selfs 'n word te uiter. Nogtans is U altyd daar! Prys U Naam! Amen!
Vader dankie dat U weet wat ek wil bid voordat ek 'n woord gesê het. Vader ek is so baie gedaan en hartseer. U weet wat in my huwelik aangaan en dat die finale breek na bykans 28 jaar hier is. U alleen kan ons seer makliker maak en help om genesing te kry. Vader help ons albei en lei my waar ek op my relatiewe hoë ouderdom nie weet waarheen ek gaan nie. Versterk my om onvoorwaardelik te volg waar U lei en U wil alleen geskied. Vergewe my asseblief my klein geloof en as dit U wil is… Lees meer »
Vader U hoor my vanoggend vir U bid en vir U vra om my lewe in U hande te neem – my lewe my God ek is baie lief vir U my God en vertrou en volkome. Ons almal kry onse af dae – veral in werksomstandige wat 'n mens nie meer weet wat aangaan ens nie – maar as ek hier uitry in die middae, soen ek U in die hemele en my hart word weer een met U – U het my nog 'n dag gespaar My God nog 'n dag in U teenwoordigheid. Ek se weereens dankie… Lees meer »
Johan en Treurgrond ek bid vir albei van julle en ek weet dat GOD julle sal uitred! Amen Amen!!
Goeie dag almal – Ek is maar 'n "newbie" in die wonderlike Lig van die Here. Ek het so 3 maande terug my hart vir die Here gegee. Hoe wonderlik is Sy genade nie. My huwelik van 15jaar was op die rotse, my werk was onseker en ek het nie rigting head nie. Wel, drie maande later is my kontrak verleng met 12 maande, My Huwelik is beter as ooit vantevore en ek voel wonderlik. My Getuienis – Vandat ek my hart vir die Here gegee het, vra ek die Here om my te help volhard – aanhou en sterk… Lees meer »